section_heading: Demografija
paragraph_text: S rastućom industrijalizacijom, stanovništvo Londona naglo je poraslo tijekom 19. i početkom 20. stoljeća, te je u to doba jedno vrijeme bio i najmnogoljudniji grad na svijetu, dok 1925. New York nije preuzeo primat. Vrhunac broja stanovnika od 8 615 245 dostignut je 1939., neposredno pred početak 2. svjetskog rata. Sredinom 2021., u Velikom Londonu službeno je procijenjena populacija od 8 799 800 stanovnika. Ipak, londonsko urbano područje koje se proteže preko granica Velikog Londona, 2021. je naseljavalo 9 787 426, dok je šire metropolitansko područje (London commuter belt) nastanjeno s 14 257 962 stanovnika. U skladu s Eurostatom, London je najmnogoljudnije metropolitansko područje u Europskoj uniji i drugo najmnogoljudnije u Europi (ili treće ako se uračuna i Istanbul). Između 1991. i 2001., u grad je pristiglo 726 000 imigranata.